b'\n_START_ARTICLE_\nDigital video\n_START_PARAGRAPH_\nDigital video (DV) je specifikacija digitalnega zapisa za video standardne lo\xc4\x8dljivosti, katerega so leta 1995 sestavili Sony, JVC, Panasonic in ostali proizvajalci video kamer. Do danes je DV postal standard v doma\xc4\x8di in polprofesionalni video produkciji. Specifikacija, katere uradno ime je IEC 61834 predpisuje pomnilne medije, standarde za prenos podatkov in kodeke. Najbolj raz\xc5\xa1irjen pomnilni medij so digitalne video kasete MiniDV. Kot standard za prenos podatkov je naj\xc5\xa1ir\xc5\xa1e uporabljan vmesnik IEEE 1394. Kasete MiniDV se lahko uporablja tudi za zapis videa visoke lo\xc4\x8dljivosti v zapisu HDV._NEWLINE_Za zapis DV se uporablja kodek DCT, ki z dodanim zvokom ter renundatnimi podatki za zaznavanje in odpravljanje napak deluje s hitrostjo pribli\xc5\xbeno 35.382 Mbit/s. To je pri enaki kakovosti slike bolje od starej\xc5\xa1ega kodeka MJPEG in je primerljivo s kodekom MPEG-2. Zvok se zapisuje v dveh kanalih pri 16 bitni globini in s frekvenco vzor\xc4\x8denja 48 kHz ali v 4 kanalih pri 12 bitni globini in frekvenco vzor\xc4\x8denja 32 kHz.'